పోలీస్ కమిషనర్కు తల్లి ఉమ విజ్ఞప్తి  ‘పెటా’ను నిషేధించాలి: స్టాలిన్ డిమాండ్  జంతువులపై దయ జాతి వ్యతిరేకమా: పెటా చెన్నై, జనవరి 16 (ఆంధ్రజ్యోతి): జల్లికట్టు వ్యవహారంలో తమ కుమార్తె, నటి త్రిషకు బెదిరింపులు వస్తున్నాయని, ఆమెకు భద్రత కల్పించాలని త్రిష తల్లి ఉమ సోమవారం చెన్నై నగర పోలీస్ కమిషనర్కు విజ్ఞప్తి చేశారు. పెటా సంస్థలో ఉన్న త్రిష జల్లికట్టుకు వ్యతిరేకంగా మాట్లాడినట్లు ట్విటర్లో వ్యాఖ్యానాలు వెలువడ్డాయి. అయితే తన ట్విటర్ను ఎవరో హ్యాక్ చేశారని, తాను జల్లికట్టుకు వ్యతిరేకం కాదని త్రిష వివరణ ఇచ్చారు. ఈ నేపథ్యంలో త్రిష తల్లి ఉమాకృష్ణన మీడియాతో మాట్లాడుతూ.. తమిళ సంప్రదాయ సాహస క్రీడ జల్లికట్టుకు తమ కుటుంబం వ్యతిరేకం కాదని, త్రిష పలు భాషల చిత్రాల్లో నటిస్తూ బిజీగా ఉందని, ఆమె ఎన్నడూ పెటా సంస్థకు మద్దతుగా ప్రచారం చేయలేదని అన్నారు. కాగా, తమిళ సంస్కృతికి వ్యతిరేకంగా పనిచేస్తున్న జాతి వ్యతిరేక సంస్థ పెటాను తక్షణమే రద్దు చేయాలని డీఎంకే వర్కింగ్ ప్రెసిడెంట్ ఎంకే స్టాలిన్ డిమాండ్ చేశారు. భారత జంతు సంక్షేమ సంస్థను కూడా రద్దు చేసి, రాష్ట్ర ప్రతినిధులకు సభ్యత్వం ఉండేలా కొత్త సంస్థను ఏర్పాటు చేయాలని కేంద్రాన్ని కోరారు. మరోవైపు స్టాలిన్ డిమాండ్ను పెటా సంస్థ తీవ్రంగా ఖండించింది. జంతువులపై ప్రేమ, దయ చూపడం జాతి వ్యతిరేకమవుతుందా అని పెటా ఇండియా సంస్థ వెటర్నరీ డైరెక్టర్ మణిలాల్ వల్లియాతే ప్రశ్నించారు.
polies kamishanarku talli uma vignapti  ‘peta’nu nishedhinchaali: stallin demand  jantuvulapai daya jaati vyatirekama: peta chennai, janavari 16 (aandhrajyoti): jallikattu vyavahaaramlo tama kumarte, nati trishaku bedirimpulu vastunnaayani, aameku bhadrata kalpinchaalani trisha talli uma somavaram chennai nagara polies kamishanarku vignapti chesaru. peta samsthalo unna trisha jallikattuku vyatirekamgaa matladinatlu twiterlo vyaakhyaanaalu veluvaddaayi. ayithe tana twiternu evaro hack chesarani, taanu jallikattuku vyatirekam kaadani trisha vivarana icharu. ee nepathyamlo trisha talli umaakrishnana meediatho maatlaadutuu.. tamila sampradaaya saahasa kreeda jallikattuku tama kutumbam vyatirekam kaadani, trisha palu bhashala chitraallo natistuu bijiga undani, aame ennaduu peta samsthaku maddatugaa prachaaram cheyaledani annaru. kaga, tamila samskrutiki vyatirekamgaa panichestunna jaati vyatireka samstha petaanu takshaname raddu cheyalani dmca varking president enke stallin demand chesaru. bhaarata jantu sankshema samsthanu kuudaa raddu chesi, rashtra pratinidhulaku sabhyatvam undela kotta samsthanu erpaatu cheyalani kendraanni koraru. marovaipu stallin demandnu peta samstha teevramgaa khandinchindi. jantuvulapai prema, daya chuupadam jaati vyatirekamavutundaa ani peta india samstha veternary director manilal valliyaathe prasninchaaru.